'Verdagte man' buite Withuis geskiet | Maroela Media
'Verdagte man' buite Withuis geskiet
Die Withuis. Foto: Facebook
Die Amerikaanse geheime diens het Maandagmiddag 'n verdagte man, wat gelyk het of hy gewapen was, buite die Withuis in Washington raakgeskiet en gewond.
Fox News berig die Amerikaanse president, Donald Trump, is die middag 'n paar minute nadat hy die podium vir 'n Covid-19-media-inligtingsessie bestyg het, skielik deur 'n lyfwag van die geheime diens uit die lokaal gelei.
Hy het 'n ruk daarna na die lokaal teruggekeer en die verslaggewers verwittig dat daar 'n skietery buite die Withuis was. "'n Verdagte man is klaarblyklik gewond. Die man is na die hospitaal geneem vir verdere mediese behandeling. Die situasie is onder beheer," het Trump aan die verslaggewers gesê.
Trump het verder aan die verslaggewers gesê niemand anders is tydens die skietgeveg gewond nie.
Luidens 'n CNN-berig het die geheime diens Maandag laatmiddag in 'n verklaring op Twitter meer inligting oor die skietery bekendgemaak. Volgens die verklaring het 'n 51-jarige man na bewering 'n agent van die geheime diens op die hoek van 17de Straat en Pennsylvanialaan voor die Withuis genader. Die man het glo aan die agent gesê hy is gewapen.
"Hy het in die rigting van die agent gehardloop en dit het gelyk asof hy 'n voorwerp uit sy klere wou pluk. Hy het toe 'n hurkende posisie ingeneem en dit het gelyk asof hy 'n skoot gaan afvuur. Op daardie stadium het die agent sy wapen afgevuur en die man in die bolyf getref," lui die verklaring.
CNN berig twee polisiebeamptes het bevestig dat die verdagte persoon nie 'n wapen in sy besit gehad het nie. Die man is ook nie ernstig beseer nie.
Die geheime diens en Washington-metropolisie het Maandagaand tydens 'n mediakonferensie gesê die polisie ondersoek tans die skietery.
Donald Trump Withuis
Covid-19: Meer as 20 miljoen gevalle wêreldwyd
Libanon-regering bedank na ontploffing
Hier is die wenners van die braaidag-kompetisie
As hy grappies wil maak, moet hy maar voel!!!!
Was die "verdagte man" Joe Biden?
Kyk wat word in Davos gesê!
CNN………..hulle verslaggewing moet maar met 'n knippie sout gevat word. Ons sal wel later hoor wat die waarheid was.